Abertawe - Croeso Aberatwe 2019
Yr hyn sydd ar y gweill yng nghanol y ddinas
Croeso Aberatwe 2019
1 Maw 2019 - 2 Maw 2019
11.00AM. Tan 4pm
Bydd y strydoedd yn llawn arogl cynnyrch cartref blasus gyda phebyll mawr yn gwerthu cynnyrch lleol ac arddangosiadau coginio ar hyd Stryd Rhydychen ac yn Sgwâr y Castell dros y dau ddiwrnod. Ewch am dro o gwmpas y stondinau a phrofwch rywfaint o gynnyrch Cymreig gan fasnachwyr a fydd yn gwerthu amrywiaeth o gynnyrch lleol. Ac os ydych chi'n dymuno dysgu o'r gorau, ewch i'r babell fawr ar Stryd Rhydychen a mwynhau'r arddangosiadau coginio gan gogyddion enwog.
Bydd bandiau, corau, cerddorion stryd a dawnswyr Cymreig yn diddanu'r torfeydd ac yn darparu awyrgylch cyfeillgar i'r teulu yn ystod y dathliadau dau ddiwrnod. Yn ogystal â hynny, bydd côr 'fflachgriw' yn ymddangos ar y prynhawn dydd Sadwrn. Nid yw'r gerddoriaeth yn dod i ben ar ddiwedd y dydd chwaith, oherwydd bydd bariau lleol yn parhau gyda'r dathliadau tan y nos.
Cadwch lygad am y cymeriadau enfawr sy'n crwydro, y sesiynau rygbi Didi a'r gweithgareddau celf a chrefft am ddim a fydd ar gael gan dîm Menter Iaith Abertawe ym mhabell CWTSH.
Nod didi rugby yw datblygu sgiliau sylfaenol plant yn ogystal â gwerthoedd meithrin megis gwaith tîm, parch a dyfalbarhad. Fodd bynnag, ein nod mwyaf yw i blant adael eu sesiwn didi rugby yn teimlo'n hyderus yn eu galluoedd eu hunain. Byddwn yn cael llawer o hwyl drwy gydol y dydd yn gweithio ar ein sgiliau dal, pasio a chicio, yn ogystal â chael ein cwrs rhwystr sylfaenol anhygoel! Rydym yn edrych ymlaen at eich gweld chi i gyd ar y diwrnod!
Bydd ras hwyl Daffodil Dash yn ategu'r hwyl ychwanegol ar y dydd Sadwrn. O 11am, gall plant (a phobl hŷn fel ei gilydd) gymryd rhan mewn ras 120 metr o ben uchaf Ffordd y Dywysoges i Sgwâr y Castell. Bydd y 50 person cyntaf i gofrestru ar ei chyfer yn derbyn cenhinen Bedr chwyddadwy enfawr. A gallwch gofrestru am ddim!